Byrettens afgørelse ændres, således at indkærede til kærende skal betale 2.400 kr. i sagsomkostninger for byretten
Ret: Østre Landsret (2. instans)
Faggruppe: Civilsag — Småsag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 1. juli 2011 satte Østre Landsret retten i retsbygningen,
Bredgade 59, København.

Som dommere fungerede landsdommerne B. O. Jespersen, Olaf

Tingleff og Birgitte Grøn-borg Juul (kst.), førstnævnte som rettens

formand.

Som protokolfører fungerede kontorfuldmægtig Medarbejder ved
retten.

Der foretoges   

14. afd. kære nr. B-2030-11:

Kærende A/S, tidligere Sagsøger A/S

(advokat Henrik Rosenvinge Skov)

mod

Indkærede, tidligere Sagsøgte

Ingen var mødt eller indkaldt.

Der fremlagdes kæreskrift af 8. juni 2011, hvorved Kærende A/S,

tidligere Sagsøger A/S med procesbevil-lingsnævnets tilladelse har

kæret Københavns Byrets afgørelse af 17. februar 2011 (BS 40S-

2573/2010) om sagsomkostninger, dommerens fremsendelsesbrev af

21. juni 2011 og udskrift af dombogen indeholdende den kærede

afgørelse.



/

Kærende A/S, tidligere Sagsøger A/S har principalt nedlagt påstand

om, at de tilkendte sagsomkostninger til dækning af udgift til

advokatbistand forhøjes til 2.350 kr., hvoraf 1.500 kr. vedrører

hoved-forhandlingen og 850 kr. vedrører sagen i øvrigt. Kærende

A/S, tidligere Sagsøger A/S har subsidiært ned-



/

- 2 -

lagt påstand om 1.500 kr. til dækning af udgift til advokatbistand.

Kærende A/S, tidligere Sagsøger A/S har til støtte herfor navnlig

gjort gældende, at efter de vejledende takster ville der skulle være

tilkendt 850 kr. til dækning af udgift til advokatbistand, såfremt

sagen var optaget til dom inden modtagelsen af fortegnelsen. Efter de

vejledende takster kan beløbet til dækning af udgiften til

advokatbistand i sager med en værdi op til 5.000 kr. højst fastsættes

til 1.500 kr. Det er herved forudsat, at parterne ikke har haft behov

for advokatbistand under sagens forberedelse. Advokaten har

anvendt 1,5 timer på sagens forberedelse, hvortil kommer

transporttid til retten og hovedforhandlingen.  

Indkærede har ikke udtalt sig vedrørende kæren.

Retten har ved sagens fremsendelse henholdt sig til den trufne
afgørelse.

De modtagne bilag var til stede.

Af bemærkningerne til retsplejelovens § 408, jf. forslag til lov nr.

538 af 8. juni 2006 om ændring af retsplejeloven og forskellige andre

love (Politi- og domstolsreform), fremgår blandt andet:

”Som følge af, at småsagsprocessen foreslås indrettet på en
sådan måde, at pa r-terne ikke har behov for advokatbistand
under sagens forberedelse, forudsættes det, at de standardbeløb,
der tilkendes til dækning af udgifter til advokatbi-stand, skal
svare til et takstmæssigt salær for advokatens deltagelse i
hovedfor-handlingen og en passende forberedelse heraf.
….
Det foreslås, at begrænsningen sættes til 1.500 kr. i de
allermindste sager med en værdi indtil 5.000 kr.”

Efter votering afsagdes sålydende

k e n d e l s e :

Det fremgår af retsplejelovens § 408, stk. 2, at i sager om krav, der

har en økonomisk vær-di af højst 5.000 kr., erstattes udgifter til

advokatbistand med højst 1.500 kr. eksklusive moms.   



/

- 3 -

Kærende A/S, tidligere Sagsøger A/S gav under hovedforhandlingen

i byretten møde ved advokat. Efter det oplyste om advokatens

tidsforbrug finder landsretten, at de sagsomkostninger, som er til-lagt

Kærende A/S, tidligere Sagsøger A/S til dækning af udgift til

advokatbistand bør forhøjes til maksi-mumbeløbet på 1.500 kr.,

hvorefter det samlede omkostningsbeløb, der tillige omfatter

retsafgift og udenretslige inkassoomkostninger, udgør 2.400 kr.

T h i b e s t e m m e s :

Byrettens afgørelse ændres, således at Indkærede, tidligere Sagsøgte,

til Kærende A/S, tidligere Sagsøger A/S, skal betale 2.400 kr. i

sagsomkostninger for byretten.

Kæreafgiften tilbagebetales.

Retten hævet.

(Sign.)